2018. gada 10. oktobrī Rīkojums Nr. 490

Rīgā (prot. Nr. 46 3. §)

**Par Ķeguma novada pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā šādus Ķeguma novada pašvaldībai piederošus nekustamos īpašumus:

1.1. nekustamo īpašumu "Pašvaldības ceļš pie Duklāviem" (nekustamā īpašuma kadastra Nr. 7484 005 0100) – zemes vienību (zemes vienības kadastra apzīmējums 7484 005 0100) 1,3100 ha platībā – Rembates pagastā, Ķeguma novadā;

1.2. nekustamo īpašumu "Vēverīši" (nekustamā īpašuma kadastra Nr. 7484 003 0091) – zemes vienību (zemes vienības kadastra apzīmējums 7484 003 0091) 3,7300 ha platībā un zemes vienību (zemes vienības kadastra apzīmējums 7484 003 0092) 3,4900 ha platībā – Rembates pagastā, Ķeguma novadā;

1.3. nekustamo īpašumu "Jaunrieksti" (nekustamā īpašuma kadastra Nr. 7484 003 0122) – zemes vienību (zemes vienības kadastra apzīmējums 7484 003 0122) 8,5200 ha platībā – Rembates pagastā, Ķeguma novadā;

1.4. nekustamo īpašumu "Jaunpurieši" (nekustamā īpašuma kadastra Nr. 7484 005 0076) – zemes vienību (zemes vienības kadastra apzīmējums 7484 005 0076) 2,9700 ha platībā – Rembates pagastā, Ķeguma novadā.

2. Aizsardzības ministrijai šā rīkojuma 1. punktā minētos nekustamos īpašumus izmantot valsts aizsardzības uzdevumu īstenošanai.

3. Aizsardzības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šā rīkojuma 2. punktā minēto uzdevumu īstenošanu;

3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.

4. Aizsardzības ministrijai nekustamos īpašumus bez atlīdzības nodot Ķeguma novada pašvaldībai, ja tie vairs netiek izmantoti šā rīkojuma 2. punktā minēto uzdevumu īstenošanai.

Ministru prezidents Māris Kučinskis

Aizsardzības ministrs Raimonds Bergmanis